ສ​ຫລ ແລະ​ຢູເຄຣນປຶກ​ສາຫາ​ລືກັນ ກ່ຽວກັບການ​ເສີມທະ​ຫານ​ຂອງ​ຣັດ​ເຊຍ ຢູ່ໃກ້​ຊາຍ​ແດນ​ທີ່ຕິດກັບ​ຢູ​ເຄ​ຣນ
​ເຖິງ​ຢ່າງ​ໃດ​ກໍ​ຕາມ, ອະດີດ​ຮອງ​ເລຂາທິການ​ໃຫຍ່ຂອງ​ອົງ​ການ​ເນ​ໂຕ້, ທ່ານ​ອາ​ເລັກ​ແຊນ​ເດີ ເວີ​ສ​ໂບວ ກ່າວ​ວ່າ ມັນ​ອາດ​ຈະ​ຄຸ້ມ​ຄ່າ​ຕໍ່​ການ​ສ່ຽງ​ໄພ​ສຳ​ລັບ​ທ່ານປູ​ຕິນ.
ທ້າມກາງຄວາມວິຕົກກັງວົນກ່ຽວກັບການເພີ້ມຂຶ້ນແບບຜິດປົກກະຕິຂອງທະຫານຣັດເຊຍຢູ່ເຂດໃກ້ກັບຊາຍແດນ ລະຫວ່າງຣັດເຊຍກັບຢູເຄຣນ, ລັດຖະມົນຕີກະຊວງປ້ອງກັນປະເທດຢູເຄຣນໄດ້ມາເຖິງວໍຊິງຕັນເພື່ອສົນທະນາຫາລືກ່ຽວກັບບັນຫາປ້ອງກັນຊາດ ແລະເລື້ອງຍຸດທະສາດອື່ນໆ Ostap Yarysh ມີລາຍງານເລື້ອງນີ້ ຊຶ່ງບົວສະຫວັນ ຈະນຳມາສະເໜີທ່ານ ໃນອັນ ດັບຕໍ່ໄປ ເຈົ້າໜ້າທີ່ສະຫະລັດກ່າວວ່າ ພວກເຂົາເຈົ້າກຳລັງຕິດຕາມເບິ່ງການເສີມກຳລັງຂອງທະຫານຣັດເຊຍ ຢູ່ເຂດໃກ້ຊາຍແດນທີ່ຕິດກັບຢູເຄຣນ ລັດຖະມົນຕີກະຊວງປ້ອງກັນປະເທດຢູເຄຣນທີ່ມານະຄອນຫຼວງວໍຊິງຕັນ ກ່າວວ່າ ການມີໜ້າທາງທະຫານຂອງຣັດເຊຍຢູ່ຕະຫລອດມາ ບໍ່ເປັນເລື້ອງໃໝ່ແຕ່ຢ່າງໃດ ທ່ານໂອເລັກຊີ ເຣສນີກັອຟ (Oleksiy Reznikov), ລັດຖະມົນຕີກະຊວງປ້ອງກັນປະເທດຢູເຄຣນກ່າວວ່າ: "ສາຍສືບລັບຂອງພວກເຮົາ, ໜ່ວຍສືບລັບຂອງອາເມຣິກັນ, ສືບລັບຂອງສະຫະ ລາຊະອານາຈັກອັງກິດ, ເຂົາເຈົ້າພາກັນເຮັດວຽກຂອງເຂົາເຈົ້າ ພວກເຮົາປຽບ ທຽບການຄົ້ນຫາ ແລະພວກເຮົາເຫັນຮູບພາບແບບດຽວກັນ ++ ພວກເຮົາດຳລົງຊີວິດຢູ່ກັບສະພາບເຄິ່ງສົງຄາມກັບຣັດເຊຍ ມາໄດ້ແປດປີແລ້ວ ດັ່ງນັ້ນ, ສໍາລັບພວກເຮົາແລ້ວ, ມັນບໍ່ເປັນເລື້ອງແປກໃຈແຕ່ຢ່າງໃດ " ໃນທາງຕອບກັບນັ້ນ, ລັດຖະມົນຕີກະຊວງປ້ອງກັນປະເທດສະຫະລັດ ໄດ້ຢືນ ຢັນຈະໃຫ້ການສະຫນັບສະຫນູນຂອງຕົນແກ່ຢູເຄຣນ " ທ່ານລອຍ ອອສຕິນ (Lloyd Austin), ລັດຖະມົນຕີກະຊວງປ້ອງກັນປະເທດ ສະຫະລັດກ່າວວ່າ: "ຂ້າພະເຈົ້າຢາກຈະຮັບປະກັນກັບທ່ານ, ດັ່ງທີ່ປະທານາທິບໍດີໂຈ ໄບເດັນໄດ້ກ່າວຕໍ່ປະທານາທິບໍດີໂວໂລໂດເມຍ ເຊເລນສກີ (Volodymyr Zelenskiy) ວ່າ ການສະຫນັບສະຫນູນຂອງພວກເຮົາຕໍ່ການປົກປ້ອງຕົນເອງ, ປົກປ້ອງອະທິປະໄຕ ແລະເອກະລາດຂອງຢູເຄຣນ ແມ່ນເປັນເລື້ອງທີ່ແນ່ວແນ່ " ສະຖາບັນສຶກສາກ່ຽວກັບສົງຄາມ ກໍໄດ້ຕິດຕາມເບິ່ງການເຄື່ອນໄຫວ ຂອງທະ ຫານຣັດເຊຍຢູ່ໃກ້ກັບຢູເຄຣນຄືກັນ ນັກວິເຄາະທີ່ນຳໜ້າກ່ຽວກັບເລື້ອງຣັດເຊຍ, ທ່ານເມສັນ ຄລາກ (Mason Clark) ກ່າວວ່າ ພວກເຂົາເຈົ້າໄດ້ເຫັນການເຄື່ອນໄຫວທາງທະຫານຢູ່ຫັ້ນ ທ່ານຍັງກ່າວອີກວ່າ ການບຸກລຸກຢູເຄຣນ ອາດຈະເປັນການພິສູດໃຫ້ເຫັນເຖິງການປະຕິບັດທີ່ບໍ່ເປັນເລື້ອງທີ່ມີລັກສະນະສ້າງສັນເລີຍສຳລັບປະທານາທິບໍດີຣັດເຊຍ, ທ່ານວລາດິເມຍ ປູຕິນ ທ່ານເມສັນ ຄລາກ (Mason Clark), ຈາກສະຖາບັນການສຶກສາກ່ຽວກັບ ສົງ ຄາມກ່າວຜ່ານທາງ Skype ວ່າ: "ການປະຕິບັດການບຸກໂຈມຕີຄັ້ງໃຫຍ່ ອາດຈະຕ້ອງມີການໃຊ້ຈ່າຍ ຢ່າງຫຼວງຫຼາຍ, ອາດຈະເຮັດໃຫ້ການຢັ້ງຢືນໂຄງການນອດສທຣີມ (Nord Stream) ຊັກຊ້າໄປ, ຊຶ່ງຈະກະຕຸ້ນໃຫ້ມີການເພີ່ມການສົ່ງທະຫານໄປປະຕິບັດງານຢູ່ທີ່ນັ້ນໂດຍກຸ່ມເນໂຕ້ (NATO) ຫຼືບໍ່ ກໍອາດຈະມີກອງກໍາລັງທະຫານອື່ນຂອງປະເທດຢູໂຣບເຂົ້າໄປຢູ່ໃນຢູເຄຣນ ແລະມັນຂ້ອນຂ້າງວ່າ ຈະເປັນການປະຕິບັດງານທາງທະຫານທີ່ມີຄ່າໃຊ້ຈ່າຍສູງ ທະຫານຢູເຄຣນໃນປີ 2021 ບໍ່ຄືກັນກັບ ທະ ຫານຢູເຄຣນໃນປີ 2014 ເຖິງຢ່າງໃດກໍຕາມ, ອະດີດຮອງເລຂາທິການໃຫຍ່ຂອງອົງການເນໂຕ້ (NATO) ທ່ານອາເລັກແຊນເດີ ເວີສໂບວ (Alexander Vershbow) ກ່າວວ່າ ມັນອາດຈະຄຸ້ມຄ່າຕໍ່ການສ່ຽງໄພສຳລັບທ່ານປູຕິນ ທ່ານອາເລັກແຊນເດີ ເວີສໂບວ (Alexander Vershbow) ກ່າວດັ່ງນີ້: "ທ່ານປູຕິນອາດຈະຮູ້ສຶກວ່າຕົນຕ້ອງໄດ້ຍອມຮັບເອົາຄວາມສ່ຽງຫຼາຍກວ່າເກົ່າ ເພື່ອປ້ອງກັນບໍ່ໃຫ້ຢູເຄຣນປະສົບຜົນສໍາເລັດໃນຄວາມພະຍາຍາມຂອງປະເທດນັ້ນທີ່ຈະເຂົ້າຮ່ວມກັບພວກປະເທດຕາເວັນຕົກໃຫ້ໄດ້ ແລະດັ່ງນັ້ນ, ຍ້ອນວ່າເລື້ອງນີ້ ມັນກ່ຽວພັນກັບທ່ານປູຕິນ, ມູນເຊື້ອຂອງທ່ານ, ແລະພາບພົດຂອງ ທ່ານເອງໃນນາມທີ່ເປັນຜູ້ລວບລວມເອົາແຜ່ນດິນຣັດເຊຍເຂົ້າກັນ ທ່ານອາດຈະ ດໍາເນີນການທີ່ເບິ່ງຄືວ່າບໍ່ມີເຫດຜົນຫຍັງຫມົດໃນມຸມມອງຂອງພວກເຮົາ " ລັດຖະມົນຕີກະຊວງປ້ອງກັນປະເທດຢູເຄຣນກ່າວວ່າ ຄຳສັນຍາວ່າຈະໃຫ້ການສະໜັບສະໜູນຈາກຝ່າຍຕາເວັນຕົກແມ່ນມີຄວາມສຳຄັນຫລາຍທີ່ສຸດ ທ່ານກ່າວດັ່ງນີ້: “ພວກເຮົາພ້ອມແລ້ວ ທະຫານຂອງພວກເຮົາແມ່ນກຽມພ້ອມແລ້ວ, ແຕ່ພວກ ເຮົາຕ້ອງການຄວາມຊ່ວຍເຫລືອທີ່ເປັນນ້ຳນຶ່ງໃຈດຽວກັນ ຈາກໂລກທີ່ມີຄວາມ ສີວິໄລທັງຫມົດ ພວກເຮົາບໍ່ມີເວລາທີ່ຈະດຳລົງຊີວິດຢູ່ກັບຄວາມຢ້ານກົວອີກຕໍ່ໄປ ພວກເຮົາຕ້ອງການເວລາທີ່ຈະກຽມພ້ອມເພື່ອ ໃຫ້ມີຄວາມແຂງແກ່ນທົນ ທານ ” Oleksiy Reznikov, Ukrainian Minister of Defense: Lloyd Austin, US Secretary of Defense: Alexander Vershbow, Former NATO Deputy Secretary-General, Oleksiy Reznikov, Ukrainian Minister of Defense: